
	  Comisia pentru agricultură, silvicultură, industrie alimentară şi servicii  specifice
	
	                          Bucureşti,  17.12.2009  

                         Nr.24/1004


RAPORT  

asupra proiectului de Lege privind accesibilizarea fondului forestier naţional 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice  a fost sesizată spre dezbatere în fond cu proiectul de Lege privind accesibilizarea fondului forestier naţional, transmis cu adresa nr.PL. x 536 din 2 noiembrie 2009 şi înregistrată cu nr.24/913/03.11.2009.
La întocmirea raportului, Comisia a avut în vedere avizul favorabil al Consiliului Legislativ.
Proiectul de lege are ca obiect de reglementare constituirea fondului de accesibilizare a pădurilor, din care să se finanţeze proiectarea şi executarea lucrărilor de construire a drumurilor forestiere. . 
Proiectul de lege privind accesibilizarea fondului forestier naţional face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Nicolae Giugea  - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările Comisiei  au fost prezenţi 27 de deputaţi, membri ai comisiei.

Raportul Comisiei a fost adoptat cu majoritate de voturi, înregistrându-se 26 voturi pentru şi 1 abţinere, în şedinţa din 15 decembrie 2009.

Proiectul de lege a fost adoptat de Senat în şedinţa din 28 octombrie 2009.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a proiectului de lege. 
Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	Titlul legii

L E G E 
privind accesibilizarea fondului forestier naţional 
	Titlul legii - Nemodificat 

	

	2. 
	CAPITOLUL I

Dispoziţii generale 
	Nemodificat  
	

	3. 
	Art.1. – (1) Accesibilizarea fondului forestier naţional contribuie la gestionarea durabilă a acestuia şi se realizează prin:
a) lucrări de construire a drumurilor;

b) lucrări de intervenţii de natura investiţiilor la drumurile existente în scopul menţinerii integrităţii şi funcţionalităţii acestora, inclusiv repuneri provizorii în funcţiune.

(2) Lucrările de intervenţii de natura investiţiilor prevăzute la alin.(1) lit.b) cuprind: lucrări de reconstituire, consolidare, reabilitare, transformare şi extindere. 
	Art.1. – (1) partea introductivă – Nemodificată 
a) lucrări de construire de drumuri;

Lit.b) Nemodificat 

Alin.(2) – Nemodificat 

Deputat PD-L – Valeriu Tabără
	Pentru  corectitudinea redactării.

	4. 
	Art.2. – (1) Pe baza analizei modului în care actuala reţea de drumuri şi căi ferate forestiere asigură accesibilitatea pădurilor pentru executarea lucrărilor silvoculturale, pentru prevenirea şi stingerea incendiilor şi pentru exploatarea pădurilor în condiţii ecologice şi de rentabilitate, se stabilesc anual, pe bazine hidrografice, priorităţile de realizare a drumurilor, pe unităţi fizice şi costuri estimative în cadrul programului anual de accesibilizare a fondului forestier proprietate publică a statului. 

(2) Programul anual de accesibilizare a fondului forestier proprietate publică a statului, prevăzut la alin.(1), se aprobă prin ordin al conducătorului autorităţii publice centrale care răspunde de silvicultură.
	Nemodificat 
	

	5. 
	Art.3. – (1) Contractarea proiectării şi executării lucrărilor prevăzute la art.2 se asigură de administratorii prevăzuţi în lege, pentru fondul forestier proprietate publică a statului, şi de ocolul silvic care asigură administrarea sau serviciile silvice, pentru celelalte terenuri din fondul forestier naţional, în condiţiile legii. 

(2) Drumurile care se realizează în condiţiile prezentei legi sunt, după caz, proprietate publică a statului, proprietate publică a unităţilor administrativ-teritoriale sau proprietate privată.
	Art.3. – (1) Contractarea proiectării şi executării lucrărilor prevăzute la art.2 se asigură de administratorii prevăzuţi de prezenta lege, pentru fondul forestier proprietate publică a statului, şi de ocolul silvic care asigură administrarea sau serviciile silvice, pentru celelalte terenuri din fondul forestier naţional, în condiţiile legii. 

Alin.(2) – Nemodificat 
Deputat PSD – Ion Dumitru 

Deputat UDMR – Beres Ştefan 

Deputat PNL – Pavel Horj 
	Pentru respectarea normelor de tehnică legislativă.
 

	6. 
	CAPITOLUL II 
Finanţarea accesibilizării pădurilor 
	Nemodificat 
	

	7. 
	Art.4. – (1) În vederea accesibilizării fondului forestier naţional, administratorii prevăzuţi de lege pentru fondul forestier proprietate publică a statului şi pentru unităţile administrativ-teritoriale deţinătoare de fond forestier au obligaţia să înfiinţeze fondul de accesibilizare a pădurilor. 
(2) Fondul de accesibilizare a pădurilor prevăzut la alin.(1) poate fi constituit şi de proprietarii de fond forestier proprietate privată. Decizia de constituire – hotărâre a consiliului local, hotărâre a adunării generale, hotărâre a proprietarului unic, după caz – se comunică anual, în perioada 1-31 decembrie, pentru anul de producţie următor, ocolului silvic care asigură administrarea sau serviciile silvice. 
(3) În situaţia în care proprietarii optează pentru înfiinţarea fondului de accesibilizare, ocoalele silvice care asigură administrarea şi proprietarii, în situaţia în care pentru fondul forestier se asigură servicii silvice, sunt obligaţi să alimenteze contul în care s-a constituit fondul de accesibilizare, în condiţiile prevăzute de prezenta lege. 
(4) Fac excepţie de la prevederile alin.(1) unităţile administrativ-teritoriale deţinătoare de fond forestier care nu este traversat de drumuri forestiere şi nici nu necesită construirea acestora, accesibilizare fiind asigurată prin existenţa unor drumuri publice sau a unor drumuri de utilitate publică. 

(5) Excepţia prevăzută la alin.(4) se constată de structurile teritoriale silvice ale autorităţii publice centrale care răspunde de silvicultură, la solicitarea proprietarului sau administratorului, după caz. 
	Art.4. – alin.(1) – Nemodificat 

(2) Fondul de accesibilizare a pădurilor prevăzut la alin.(1) se va constitui şi de proprietarii de fond forestier proprietate privată. Decizia de constituire – hotărâre a consiliului local, hotărâre a adunării generale, hotărâre a proprietarului unic, după caz – se comunică anual, în perioada 1-31 decembrie, pentru anul de producţie următor, ocolului silvic care asigură administrarea sau serviciile silvice. 

Alin.(3) – Nemodificat 

Alin.(4) – Nemodificat 

Alin.(5) – Nemodificat 

Deputat PSD – Ion Dumitru 

Deputat PNL – Pavel Horj 

Deputat UDMR – Beres Ştefan 

Deputat Independent – Ion Tabugan 
	Pentru ca reglementarea să fie imperativă.

	8. 
	Art.5. – (1) Fondul de accesibilizare a pădurilor prevăzute la art.4 alin.(1) se constituie din următoarele resurse:
a) 10% din valoarea masei lemnoase vândute şi încasate în condiţiile legii, provenite din produse principale şi accidentale I;

b) suma cuvenită administratorului fondului forestier proprietate publică a statului, stabilită potrivit prevederilor art.42 alin.(1) lit.b) din Legea nr.46/2008 privind Codul silvic, cu modificările ulterioare. 
(2) Fondul de accesibilizare a pădurilor este un fond purtător de dobândă. Sumele rămase disponibile din acest fond la sfârşitul anului calendaristic se reportează în anul următor, cu aceeaşi destinaţie.
(3) Fondul de accesibilizare a pădurilor proprietate publică a statului se constituie într-un cont special la administratorii prevăzuţi de lege pentru fondul forestier proprietate publică a statului şi se utilizează numai de aceştia, în condiţiile legii.

(4) Fondul de accesibilizare a pădurilor, altele decât cele prevăzute la alin.(3) se constituie într-un cont special şi se află la dispoziţia ocolului silvic care asigură administrarea sau serviciile silvice.

(5) Alimentarea fondului de accesibilizare a pădurilor  se face în termen de cel mult 15 zile lucrătoare de la data încasării contravalorii resurselor prevăzute la alin.(1). 
(6) În cazul fondului forestier proprietate privată, sumele neutilizate din fondul de accesibilizare a pădurilor se restituie proprietarului, la cerere. 
	Art.5. - alin.(1) partea introductivă -Nemodificată 
Lit.a) – Nemodificată 
b) suma cuvenită administratorului fondului forestier proprietate publică a statului, stabilită potrivit prevederilor art.42 alin.(1) lit.b) din Legea nr.46/2008 privind Codul silvic, cu modificările şi completările ulterioare. 

Alin.(2) – Nemodificat 

(3) Fondul de accesibilizare a pădurilor proprietate publică a statului se constituie într-un cont special în numele administratorilor prevăzuţi de lege pentru fondul forestier proprietate publică a statului şi se utilizează numai de aceştia, în condiţiile legii.

Alin.(4) – Nemodificat 

Alin.(5) – Nemodificat 

(6) În cazul fondului forestier proprietate privată, sumele neutilizate din fondul de accesibilizare a pădurilor se restituie proprietarului, la cerere, cu aprobarea autorităţii publice centrale care răspunde de silvicultură.

Deputat PSD – Ion Dumitru 

Deputat PNL – Pavel Horj 

Deputat UDMR – Beres Ştefan 

Deputat Independent – Ion Tabugan
	Pentru corectitudinea redactării.

	9. 
	Art.6. – Fondul de accesibilizare a pădurilor se utilizează pentru: 
a) proiectarea lucrărilor de construire a drumurilor forestiere;

b) proiectarea lucrărilor de intervenţii de natura investiţiilor la drumurile forestiere existente;

c) executarea lucrărilor de construire a drumurilor forestiere noi; 
d) executarea lucrărilor de intervenţii de natura investiţiilor la drumurile forestiere existente.
	Nemodificat 
	

	10. 
	Art.7. – Finanţarea realizării drumurilor forestiere se asigură din următoarele surse:
a) fondul de accesibilizare a pădurilor;

b) bugetul de stat;
c) alte surse, potrivit legii.
	Nemodificat 
	

	11. 
	CAPITOLUL III
Sancţiuni
	Nemodificat 
	

	12. 
	Art.8. – Constituie contravenţii următoarele fapte:
a) încălcarea prevederilor art.5 alin.(1) şi art.6 se sancţionează cu amendă de la 15.000 de lei la 30.000 de lei;

b) nealimentarea contului destinat fondului de accesibilizare a pădurilor în termenul prevăzut la art.5 alin.(5) şi sancţionează cu amendă de la 20.000 de lei la 40.000 de lei.
	Art.8. – (1) – partea introductivă -Nemodificată
a) încălcarea prevederilor art.5 alin.(1) şi art.6 se sancţionează cu amendă de la 15.000 lei la 30.000 lei;

b) nealimentarea contului destinat fondului de accesibilizare a pădurilor în termenul prevăzut la art.5 alin.(5) se sancţionează cu amendă de la 20.000 lei la 40.000 lei.
(2) Răspunderea juridică se prezumă în sarcina conducătorilor unităţilor silvice cu personalitate juridică precum şi împuterniciţilor cu delegaţie ale acestora în teritoriu.
Deputat PNL – Pavel Horj 

Deputat PSD – Ion Dumitru 

Deputat UDMR – Beres Ştefan 

Deputat Independent – Ion Tabugan
	Pentru corectitudinea redactării.
Pentru a elimina eventualele abuzuri ale inspectoratelor silvice teritoriale.

	13. 
	Art.9. – Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzilor prevăzute la art.8, agentul constatator făcând menţiune despre aceasta în procesul-verbal.
	Art.9. – Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzilor prevăzute la art.8, agentul constatator  prevăzut la art.10 făcând menţiune despre aceasta în procesul-verbal.
Deputat PSD – Vasile Mocanu 
	Pentru precizia trimiterii.

	14. 
	Art.10. – Constatarea contravenţiilor şi aplicarea sancţiunilor prevăzute la art.8 se face de personalul cu atribuţii de control din cadrul autorităţii publice centrale care răspunde de silvicultură şi din cadrul structurilor teritoriale silvice ale acesteia. 


	Nemodificat 
	

	15. 
	Art.11. – Prevederile referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare. 

	Nemodificat 
	

	16. 
	CAPITOLUL IV
Dispoziţii finale 

	Nemodificat 
	

	17. 
	Art.12. – Metodologia privind stabilirea gradului de accesibilizare a fondului forestier naţional, şi normele de construire şi reabilitare a drumurilor forestiere se aprobă prin ordin al conducătorului autorităţii publice centrale care răspunde de silvicultură. 
	Nemodificat 
	

	18. 
	Art.13. – Prevederile art.8-11 intră în vigoare la 30 de zile de la data publicării prezentei legi în Monitorul Oficial al României, Partea I.
	Nemodificat 
	


Comisia a propus aprobarea proiectului cu 26 voturi pentru,  0  voturi împotrivă şi 1 abţineri.

PREŞEDINTE,









SECRETAR,

 

Prof.univ.dr. Valeriu TABĂRĂ






 Vasile MOCANU  


Consilier Anton Păştinaru

